Here is a page extracted from Wikipedia that may contain CSS, HTML, and a lot of unformatted text.

Title: Lavaderos
Content: Lavaderos ye un lugar despoblau de la comarca de las Cuencas Meneras perteneixent a lo municipio de Martín.

Historia
O lavadero de carbón perteneixient a la interpresa menera "Minas y Ferrocarril de Utrillas" (MFU) estió un d'os mas importants d'as cuencas meneras teruelanas y prencipió a funcionar en 1905. Dica iste puesto se trayiba o lignito a traviés d'un ferrocarril de vía estreita de 7 kilometros y aquí se lavaba y porgaba pa dimpués levar en ferrocarril o producto dica Zaragoza y atros puestos. 
 
Se tractaba d'una planta de tipo Coopée, con una capacidat de tractamiento de 500 toneladas de material, movida por una maquina de vapor de 300 HP. Aquí se clasificaba o carbón seguntes a suya grandaria y se cargaba pa tresladar-lo en tren enta as centrals termicas d'Aliaga y Escatrón. Dende 1966, cuan se zarró o ferrocarril, o transporte se feba con cambions.

En l'anyo 1954 s'electrificó o lavadero, esguazando-se as viellas calderas un anyo dimpués y quedando nomás en piet a chaminera. O lavadero deixaría d'emplegar-se o 31 d'aviento de 1980 y con él fuoron albandonaus os suyos edificios.

Vinclos externos
  Minas de Utrillas: Lavadero de Loma Blanca, Martín del Río, Teruel

Lugars de Martín
Despoblaus d'a provincia de Teruel